2000R1362 — SK — 29.07.2008 — 003.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE RADY (ES) č. 1362/2000

z 29. júna 2000,

ktorým sa pre spoločenstvo vykonávajú colné ustanovenia rozhodnutia Spoločnej rady č. 2/2000 podľa Dočasnej dohody o obchodných a s obchodom súvisiacich otázkach medzi Európskym spoločenstvom a Spojenými štátmi mexickými







RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133, so zreteľom na návrh Komisie, keďže: (1) Spoločná Rada podľa Dočasnej dohody o obchodných a s obchodom súvisiacich otázkach medzi Európskym spoločenstvom a Spojenými štátmi mexickými rozhodnutím č. 2/2000 prijala dojednania o aspektoch vykonávania tejto zmluvy týkajúcej sa obchodovania s tovarom s účinnosťou od 1. júla 2000. (2) Colné preferencie ustanovené v rozhodnutí č. 2/2000 sú uplatniteľné na výrobky s pôvodom v Mexiku v súlade s prílohou III uvedeného rozhodnutia. (3) Je potrebné určiť osobitné ustanovenia pre uplatňovanie týchto ciel v spoločenstve. (4) Základné sadzby na výpočet znížení ciel sú sadzby uvedené v rozhodnutí č. 2/2000. (5) Uplatňuje sa všeobecné pravidlo, že rovnaké metódy výpočtu sa majú uplatňovať pre sadzby ad valorem a špecifické sadzby cla aj pre posudzovanie minimálnych a maximálnych ciel v Spoločnom colnom sadzobníku. (6) Rozhodnutie č. 2/2000 stanovuje, že určité výrobky s pôvodom v Mexiku, môžu byť dovezené do spoločenstva v rámci limitov colných kvót pri zníženej alebo nulovej sadzbe cla. V uvedenom rozhodnutí sú špecifikované výrobky, ktoré spĺňajú podmienky pre tieto colné opatrenia, ich objemy a clá. Colné kvóty sa spravidla majú riadiť podľa poradia, v ktorom boli doručené v súlade s článkami 308a až 308c nariadenia Komisie (EHS) č. 2454/93 z 2. júla 1993, ktoré určuje ustanovenia pre vykonávanie nariadenia Rady (EHS) č. 2913/92, ktorým sa ustanovuje Colný zákonník spoločenstva ( 1 ). Colná kvóta pre určité výrobky podlieha osobitným pravidlám pôvodu pre dané obdobie. Táto colná kvóta sa má taktiež riadiť podľa uvedeného poradia doručenia. (7) Číselné znaky kombinovanej nomenklatúry uvedené v tomto nariadení sú číselné znaky 2000, ako je uvedené v nariadení Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku ( 2 ). Zmeny číselných znakov kombinovanej nomenklatúry a TARIC nesmú viesť k zmenám podstaty dohôd alebo iných aktov uzatvorených medzi spoločenstvom a Mexikom. V záujme jednoduchosti je potrebné zabezpečiť, aby Komisia s pomocou výboru pre Colný zákonník prijala opatrenia potrebné na vykonávanie tohto nariadenia v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre vykonávanie vykonávacích právomocí Komisie ( 3 ). (8) V záujme boja proti podvodom je treba zabezpečiť, aby preferenčné dovozy do spoločenstva podliehali dohľadu, keďže: PRIJALA TOTO NARIADENIE:







Článok 1

1. Pre účely vykonávania vykonávacieho rozhodnutia č. 2/2000 Spoločnej rady podľa Dočasnej dohody o obchodných a s obchodom súvisiacich otázkach medzi Európskym spoločenstvom a Spojenými štátmi mexickými:

a) Pojem „MFN“ znamená najnižšiu sadzbu cla, ktorá je uvedená v stĺpci 3 a 4 druhej časti prílohy I nariadenia (EHS) č. 2658/87, pri zohľadnení období uplatňovania uvedených v tomto stĺpci. Neznamená však clo určené v rámci colnej kvóty podľa článku 26 zmluvy alebo podľa prílohy 7 nariadenia (EHS) č. 2658/87.

b) Podľa odseku 2 konečná sadzba preferenčného cla sa zaokrúhli nadol na prvé desatinné miesto.

2. Ak výsledok výpočtu sadzby preferenčného cla predstavuje jeden z nasledovných údajov, preferenčná sadzba sa považuje za úplné oslobodenie:

a) 1 % alebo menej v prípade ciel ad valorem, alebo

b) 0,5 EUR alebo menej pre individuálnu sumu euro v prípade špecifických ciel.

3. Vždy keď clá zahŕňajú clo ad valorem plus jedno alebo viaceré špecifické clá, preferenčné zníženie je obmedzené na clo ad valorem, ak je tak ustanovené v článku 8 rozhodnutia č. 2/2000. Ak clá zahŕňajú clo ad valorem spolu s minimálnym a maximálnym clom, preferenčné zníženie sa uplatňuje aj pre toto minimálne a maximálne clo. Ak zahŕňajú viac ako jedno špecifické clo, preferenčné zníženie sa uplatňuje pre všetky tieto clá.

Článok 2

1. Podľa odseku 5, clá na výrobky uvedené v prílohe tohto nariadenia s pôvodom v Mexiku, sa znižujú na stanovené úrovne a v rámci limitov colných kvót uvedených v tejto prílohe.

▼M2

2. Tieto colné kvóty sa budú riadiť v súlade s článkami 308a – 308c nariadenia (EHS) č. 2454/93. Článok 308c ods. 2 a 3 sa však nebude uplatňovať na colnú kvótu pod poradovým číslom 09.1871 v prílohe.

▼B

3. Pokiaľ ide o výrobky, na ktoré sa vzťahuje príloha tohto nariadenia:

a) špecifický vývozný dokument uvedený v článku 8 (7) rozhodnutia č. 2/2000 Spoločnej rady znamená sprievodné osvedčenie EUR 1 alebo fakturačné vyhlásenie uvedené v článku 15 (1) tohto rozhodnutia, a

b) prijatie vyhlásenia pre prepustenie do voľného obehu sa považuje za vydanie dovoznej licencie uvedenej v tomto ustanovení.

▼M2

3a. So zreteľom na produkty kódu KN 0803 00 19 sa predkladanie dovozného povolenia, pokiaľ ide o banány pochádzajúce z Mexika, nebude vyžadovať.

▼B

4. Zníženia cla uvedené v prílohe sú vyjadrené ako percento ciel účinne uplatňovaných na tovar mexického pôvodu mimo príslušných colných kvót pri prihlásení na prepustenie do voľného obehu.

5. Clo uplatňované pre výrobky číselného znaku KN 1704 10 v rámci colnej kvóty pod poradovým číslom 09.1857 v prílohe tohto nariadenia je 6 %. ►M1 clo, uplatniteľné na výrobky pod číselným znakom KN 1604 14 16 v rámci tarifnej kvóty označenej poradovým číslom 09.1854 v prílohe k tomuto nariadeniu, je 6 %. ◄

▼M2

5a. Clo uplatniteľné na produkty kódu KN 1302 20 10 v rámci colnej kvóty pod poradovým číslom 09.1873 v prílohe bude 2 %;

▼M4

5b. Clo uplatňované na výrobky číselného znaku KN 0803 00 19 v rámci colnej kvóty s poradovým číslom 09.1834 v prílohe k tomuto nariadeniu je 70 EUR/tona.

6. S výnimkou colných kvót s poradovými číslami 09.1834, 09.1854, 09.1873 a 09.1899 sa colné kvóty uvedené v prílohe k tomuto nariadeniu otvárajú každý rok na obdobie dvanástich mesiacov od 1. júla do 30. júna. Tieto kvóty sa po prvýkrát otvárajú 1. júla 2000.

Colná kvóta s poradovým číslom 09.1834 sa otvára od 1. januára do 31. decembra každého kalendárneho roku. Na rok 2008 sa táto kvóta uplatňuje od 29. júla 2008.

Colná kvóta s poradovým číslom 09.1873 sa na celé obdobie svojej platnosti otvára od 1. mája do 31. decembra 2004 a ďalej potom od 1. januára do 31. decembra každého kalendárneho roku.

▼B

7. Colná kvóta pod poradovým číslom 09.1847 v prílohe tohto nariadenia bude posledný raz otvorená 1. júla 2007.

8. Ročná colná kvóta 2 500 jednotiek bude otvorená pri preferenčnej sadzbe stanovenej podľa dohody na vozidlá číselných znakov KN 8701 20, 8702 a 8704 s pôvodom v Mexiku, podľa špecifických pravidiel pôvodu ustanovených v prílohe III, dodatok IIa, poznámka 12.1 rozhodnutia 2/2000. Táto colná kvóta bude každoročne otvorená na dvanásť mesiacov od 1. januára do 31. decembra, a to do decembra 2006. Prvý raz bude otvorená 1. júla 2000 pre polovicu ročného objemu.

Na splnenie podmienok pre výhodu vyplývajúcu z tejto colnej kvóty musí byť v odseku 7. (poznámky) sprievodného osvedčenia EUR.1 alebo vo fakturačnom vyhlásení pre príslušný tovar uvedené nasledovné:

„Špecifické pravidlo pôvodu ustanovené v rozhodnutí č. 2/2000 Spoločnej rady ES a Mexika, príloha III, dodatok IIa, poznámka 12.1“.

Článok 3

Ročný objem colnej kvóty pod poradovým číslom 09.1853 v prílohe tohto nariadenia sa každý nasledujúci rok zvýši o 500 ton od 1. júla 2001.

Článok 4

Bez dopadu na články 2 a 3, Komisia prijme zmeny a doplnky a technické úpravy prílohy tohto nariadenia potrebné v dôsledku zmien a doplnkov číselných znakov kombinovanej nomenklatúry a TARIC alebo vyplývajúce z rozhodnutí Spoločnej rady ES a Mexika alebo z uzatvorenia dohôd a protokolov alebo z korešpondencie medzi spoločenstvom a Mexikom v súlade s riadiacim postupom uvedeným v článku 5 (2).

Článok 5

1. Komisii pomáha Výbor pre Colný zákonník, ďalej len „výbor“.

2. Pri odkazoch na tento odsek sa uplatňujú články 4 a 7 rozhodnutia 1999/468/ES. Obdobie uvedené v článku 4 (3) rozhodnutia 1999/468/ES bude stanovené na tri mesiace.

3. Výbor prijme rokovací poriadok.

Článok 6

1. Výrobky prepustené do voľného obehu s výhodou preferenčných sadzieb ustanovených podľa rozhodnutia č. 2/2000 budú podliehať dohľadu. Komisia po porade s členskými štátmi rozhodne o výrobkoch, na ktoré sa vzťahuje tento dohľad.

2. Uplatňuje sa článok 308d nariadenia (EHS) č. 2454/93.

3. Členské štáty a Komisia budú úzko spolupracovať na zabezpečení dodržiavania tohto opatrenia dohľadu.

Článok 7

Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev.

Uplatňuje sa od 1. júla 2000.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.









PRÍLOHA

týkajúca sa výrobkov uvedených v článku 2

Bez ohľadu na pravidlá výkladu kombinovanej nomenklatúry, má sa za to, že znenie opisu výrobkov má len indikatívnu hodnotu, pričom preferenčný program je určený v zmysle tejto prílohy pokrytím číselných znakov KN existujúcich v čase prijatia tohto nariadenia. Tam, kde sú uvedené číselné znaky ex KN, preferenčný program sa určí použitím číselného znaku KN spolu so zodpovedajúcim opisom.







Poradové č. Číselný znak KN Opis Objem ročnej colnej kvóty (čistá hmotnosť, ak nie je uvedené inak) Clo v rámci colnej kvóty (% zníženia) 09.1831 0407 00 19 Vtáčie vajcia z hydiny okrem morčacích alebo husacích, na vysedenie (1) 300 ton 50 MFN alebo 50 GSP (2) ▼M2 09.1832 0408 11 80 0408 19 81 0408 19 89 0408 91 80 0408 99 80 — vaječné žĺtky, vtáčie vajcia bez škrupín: 1 000 ton (3) 50 MFN alebo 50 GSP (2) 09.1875 0408 11 80 — vaječné žĺtky sušené 50 MFN alebo 50 GSP (2) 09.1877 0408 19 81 — vaječné žĺtky tekuté 50 MFN alebo 50 GSP (2) 0408 19 89 — vaječné žĺtky iné 09.1879 0408 91 80 — vtáčie vajcia bez škrupín, sušené 50 MFN alebo 50 GSP (2) 09.1881 0408 99 80 — vtáčie vajcia bez škrupín, iné 50 MFN alebo 50 GSP (2) ▼B 09.1833 0409 00 00 Prírodný med 30 000 ton 50 MFN alebo 50 GSP (2) 09.1835 ex060310 10 ex060310 20 ex060310 30 ex060310 40 ex060310 50 Rezané kvety, čerstvé, od 1. júna do 31. októbra 350 ton 100 09.1837 ex060310 80 Rezané kvety, čerstvé, od 1. júna do 31. októbra 400 ton 100 09.1839 ex060310 10 ex060310 20 ex060310 30 ex060310 40 ex060310 50 Rezané kvety, čerstvé, od 1. novembra do 31. mája 350 ton 100 09.1841 ex060310 80 Rezané kvety, čerstvé, od 1. novembra do 31. mája 400 ton 100 09.1843 ex070920 00 Špargľa, čerstvá alebo chladená, od 1. marca do 30. novembra 600 ton 100 09.1845 0710 21 00 Mrazený hrach 500 ton 50 MFN alebo 50 GSP (2) ▼M4 09.1834 0803 00 19 Čerstvé banány (s výnimkou plantajnov) 2 000 ton Uplatňuje sa pevne stanovené clo ▼B 09.1847 ex080440 00 Avokáda, od 1. júna do 30. septembra 20 000 ton 100 09.1849 ex080719 00 Melóny, okrem vodových melónov, čerstvé, od 1. do 31. januára, od 1. apríla do 31. mája a od 1. októbra do 31. decembra 1 000 ton 50 MFN alebo 50 GSP (2) 09.1851 0811 10 90 Jahody neobsahujúce pridaný cukor alebo iné sladidlá 1 000 ton 50 MFN alebo 50 GSP (2) 09.1853 1604 14 11 1604 14 18 1604 14 90 1604 19 39 1604 20 70 Pripravené alebo konzervované ryby 2 000 ton (4) 66,66 MFN alebo 66,66 GSP (2) ▼M1 09.1854 1604 14 16 Filety z tuniaka 5 000 ton (7) Uplatňuje sa pevne stanovené clo ▼B 09.1855 1703 10 00 Trstinové melasy 275 000 ton 100 09.1857 1704 10 Žuvacia guma, tiež obalená cukrom 1 000 ton Bude sa uplatňovať pevné clo 09.1859 2005 60 00 Špargľa, pripravená alebo konzervovaná inak ako v octe alebo v kyseline octovej 1 000 ton 50 MFN alebo 50 GSP (2) 09.1861 2008 92 51 2008 92 74 2008 92 92 2008 92 93 2008 92 94 2008 92 96 2008 92 97 2008 92 98 Ovocné zmesi, pripravené alebo konzervované 1 500 ton 50 MFN alebo 50 GSP (2) 09.1863 2009 11 11 2009 11 19 2009 11 91 2009 19 11 2009 19 19 2009 19 91 2009 19 99 Pomarančová šťava, neskvasená a neobsahujúca pridaný alkohol, okrem pomarančovej šťavy položky 2009 11 99 1 000 ton 50 MFN alebo 50 GSP (2) 09.1865 ex200911 99 Pomarančová šťava, mrazená, so stupňom koncentrácie vyšším ako 20obrix (s hustotou presahujúcou 1,083 g/cm3 pri 20 °C) 30 000 ton 75 MFN alebo 75 GSP (2) 09.1867 2009 40 11 2009 40 19 2009 40 30 2009 40 91 2009 40 99 Ananásová šťava, neskvasená a neobsahujúca pridaný alkohol 2 500 ton 50 MFN alebo 50 GSP (2) ▼M2 09.1869 3502 11 90 3502 19 90 — Vaječný albumín: 3 000 ton (3) 100 09.1883 ex350211 90 — sušený (kryštály) 100 09.1885 ex350211 90 — sušený (iný) 100 09.1887 3502 19 90 — iný než sušený 100 ▼M4 ————— ▼M2 09.1873 ex130220 10 Suché pektínové látky, pektináty a pektáty v práškovej forme 250 ton Použije sa pevne stanovené clo ▼B 09.1899 8701 20 Cestné traktory pre návesové ťahače: — v ktorých hodnota všetkých materiálov bez pôvodu neprevyšuje 55 % (5) ceny ex-works výrobku 2 500 jednotiek 100 8702 Motorové vozidlá na dopravu desiatich a viacerých osôb vrátane vodiča: — v ktorých hodnota všetkých materiálov bez pôvodu neprevyšuje 55 % (5) ceny ex-works výrobku (6) 8704 Motorové vozidlá na nákladnú dopravu: — v ktorých hodnota všetkých materiálov bez pôvodu neprevyšuje 55 % (5) ceny ex-works výrobku (6) (1) Zápis v tejto podpoložke podlieha podmienkam určeným v príslušných ustanoveniach spoločenstva. (2) Platí ktorýkoľvek výsledok predstavujúci nižšie clo. (3) Ekvivalent vaječných škrupín. Určuje sa podľa koeficientov stanovených v prílohe 69 k nariadeniu (EHS) č. 2454/93. (4) Od druhého roka uplatňovania sa objem tejto colnej kvóty zvyšuje o 500 ton ročne. (5) Toto percento je 50 % od 1. januára 2003. (6) Preferenčné sadzby uplatňované pre tieto výrobky sú určené v súlade s článkom 5 (2) rozhodnutia č. 2/2000. (7) Pre rok 2005 je ročný objem stanovený na 6 000 ton. Začínajúc rokom 2006 sa ročný objem zvyšuje v súlade s prílohou k rozhodnutiu Spoločného výboru Európskej únie a Mexika č. 2/2004, ak aspoň 80 % z celkového množstva kvóty, stanovenej pre predchádzajúci rok, sa použije do 31. decembra uvedeného roka. (8) Táto colná kvóta sa prestane aplikovať, keď aktuálne kvóty WTO pre banány kódu KN 0803 00 19 nahradí len colný režim.